रेवतबहादुर कार्की

डा. रेवत बहादुर कार्की नेपाली अर्थविद् हुन् । कार्की नेपाल धितोपत्र बोर्डका छैटौ अध्यक्ष हुन्। उनको पदावधि २०७२ कार्तिक देखि २०७६ असोज ३० सम्म रह्यो। उनको कार्यकालमा नेपालको शेयर बजारले धेरै ठूलो फड्को मार्यो। सिमित ब्रोकर र लगानीकर्ताको हातमा रहेको बजार अहिले आम सर्वसाधारणको पहुँचमा पुग्न सकेको छ।
सेवा वृती
डा. कार्की नेपाल राष्ट्र बैङ्कको कार्यकारी निर्देशकबाट सेवा निबृत्त भएका थिए । कार्की नेपाल स्टक एक्सचेन्ज (नेप्से)को एक कार्यकालका लागि महाप्रबन्ध पनि बनेका थिए । उनी राष्ट्रिय बाणिज्य बैङ्क सञ्चालक समितिका अध्यक्ष पनि थिए ।  

 राष्ट्रिय बाणिज्य बैङ्क, अध्यक्ष 
बैंक सञ्चालक समिति अध्यक्ष डा. नरहरी ढकालाले राजिनामा दिएपछि रिक्त भएको पदमा नेपाल सरकार, मन्त्रीपरिषदको २०७१ भाद्रा १९ को निर्णय अनुसार डा. रेवत बहादुर कार्की नियुक्त भएका थिए । 

 धितोपत्र बोर्ड अध्यक्ष 
२०७२ साल बैशाखको भुकम्पले थिलोथिलो भएको नेपाली अर्थतन्त्र र संविधान जारी भएसँगै सुरु भएको भारतीय नाकाबन्दीको कहालिलाग्दो अवस्थाबीच २०७२ असोज १६ गते तात्कालिन मन्त्रीपरिषद्ले रेवतबहादुर कार्कीलाई नेपाल धितोपत्र बोर्डको जिम्मेवारी दिएको थियो भने सोही महिनाको ३० गते उनले कार्यभार सम्हालेका थिए । 

 कार्यहरू 
 भौतिक प्रमाणपत्रलाई अभौतिकिकरण गरेर पूर्ण रूपमा डिजिटलाइज बनाउनु । यसले प्राथमिक बजारदेखि दोस्रो बजारका सम्पुर्ण हातको कामको अन्त्य भयो। लगानीकर्ताले प्राथमिक तथा दोश्रो बजारबाट सजिलै प्रविधिको सहायताले शेयर खरिद तथा बिक्री गर्न सक्षम भए।
 दोस्रो बजारका लगानीकर्ताले मार्केट डेप्थ हेर्न पाउनु
 न्युनतम १० कित्ता शेयर बाँडफाँड गर्ने नियम 
 सानो पूँजी भएकालाई समेत प्रोत्साहित गर्न प्राथमिक बजारमा १० कित्तादेखि आवेदन दिन पाउने नियम
 आस्वा प्रणाली

सन्दर्भ
श्रेणी:नेपाल धितोपत्र बोर्डका अध्यक्षहरू